**Taith Urdd Gobaith Cymru**

**Patagonia**

**Hydref 2020**



**Beth yw’r daith?**

Cyfle i 25 o bobl ifanc ar draws Cymru fynychu cyfnod o bythefnos yn gwirfoddoli yng nghymunedau Cymreig y Wladfa.

**Beth fyddwch yn ei wneud?**

* Yn ystod y daith, bydd cyfle i ymweld â Gaiman, Trelew, Puerto Madryn, Esquel a Threfelin - trefi sydd â chyswllt agos iawn â Chymru.
* Gwneud gwaith gyda phlant a phobl ifanc a thrigolion cymunedau'r Wladfa.
* Gwneud gwaith gwirfoddol amrywiol
* Cymryd rhan mewn Eisteddfod Archentaidd.
* Cwrdd â siaradwyr Cymraeg ar ochr arall y byd.
* Cryfhau’r cyswllt rhwng Cymru a’r Wladfa.
* Gwneud ffrindiau â phobl ifanc eraill o ar draws Gymru.

**Cost y Daith**

Pris y daith yw tua £2,650. Bydd yna ddisgwyl i chi godi’r arian yma trwy cynnal gweithgareddau/digwyddiadau ag ati. Gall y pris hwn amrywio ychydig, yn dibynnu ar brisiau teithio, ac adolygiad o daith Patagonia 2018.

**Pwy all ddod?**

* Rhywun sy’n ym mlwyddyn 12 neu 13
* Pobl aeddfed sy’n chwilio am brofiad newydd
* Pobl gyda’r sgiliau i wneud gwaith gwirfoddol a gwaith gyda phlant a phobl ifanc
* Pobl gyda’r gallu a’r brwdfrydedd i godi arian tuag at gost y daith
* Pobl sydd ar gael i deithio yn ystod hanner tymor Hydref 2020.

**Sylwadau bobl ifanc sydd wedi mynychu yn y gorffennol:**

“Mae’n wych fy mod wedi cael y cyfle i brofi’r wefr o wneud rhywbeth cyfarwydd sef cystadlu yn yr Eisteddfod, ond mewn sefyllfa mor anghyfarwydd ochr arall y byd.”

“Chwerthin di-stop yng nghwmni criw anhygoel.”

“Clywed plant meithrin Gaiman yn canu *Mae* *hen Wlad fy nhadau* yn uchafbwynt.”

“Cynnal sesiwn gemau yn y Gymraeg gyda phobl ifanc ym mhen draw’r byd yn wych o beth.”

“Wedi dysgu gymaint am fy hun, creu ffrindiau newydd, a bellach yn parchu’r Iaith yn fwy.”

**Beth yw’r cam nesaf?**

Bydd angen llenwi ffurflen gais erbyn7**fed o Hydref 2019**. Os yw’r cais yn llwyddiannus bydd disgwyl i chi fynychu Diwrnod Cyfweld ar Ddydd Sul 20fed o Hydref yn Llangrannog, Glan-Llyn, Caerdydd neu Bangor

**Gwybodaeth ychwanegol**

* Bydd nifer o gyfleoedd i gwrdd â’r bobl ifanc eraill sy’n rhan o’r daith yn ystod y flwyddyn nesaf a chefnogaeth gan staff yr Urdd wrth godi arian.
* Bydd noson rieni yn cael ei gynnal i’r rhai llwyddiannus mewn tri safle gwahanol – Glan-llyn, Llangrannog a Chaerdydd er mwyn rhannu mwy o wybodaeth cyn y Nadolig. (Dyddiadau i’w gadarnhau.)
* Os hoffech fwy o fanylion yn y cyfamser, cysylltwch ag Eleri Mai ar 07500607391 neu elerimai@urdd.org